cyanic-selkie/wikianc huggingface dataset:
Janne Hyppönen
Kaudella 2007 Hyppönen toimi Veikkausliigassa MyPan kakkosvalmentajana ja juniorien valmennuspäällikkönä ja siirtyi päävalmentajaksi loppukaudella Ilkka Mäkelän jätettyä tehtävänsä. Hän jatkoi päävalmentajana myös kaudella 2008 tavoitteena mitalikantaan palaaminen, mutta sai potkut tehtävistään 24. syyskuuta 2008. Osasyy oli joukkueen heikko menestys, mutta Hyppösen ja joukkueen johdon välillä oli myös sopimusristiriitoja. Tapausta puitiin helmikuussa 2010 Kymenlaakson käräjäoikeudessa, joka katsoi MyPan päättäneen Hyppösen työsopimuksen perusteettomasti. Seura määrättiin maksamaan Hyppöselle korvauksia ja oikeudenkäyntikuluja yli 50 000 euron edestä. MyPa valitti tuomiosta hovioikeuteen, mutta Kouvolan hovioikeus piti voimassa käräjäoikeuden antaman tuomion.
SS Asiatic (1871)
Ambriz
Alus oli hankintahetkellä suurin African Steamship Companyn aluksista. Se teki 12. syyskuuta 1873 ensimmäisen matkansa uuden yhtiön palveluksessa Liverpoolista Länsi-Afrikkaan. Kymmenen vuotta myöhemmin yhtiö myytiin Elder Dempsterille.
Hajdú-Bihar
Hajdú oli alun perin heidukien perinteistä aluetta. Heidukit siirtyivät alueelle vuoden 1605 tienoissa Transilvanian ruhtinas István Bocskayn pyynnöstä vartioidakseen Transilvanian ja Osmanien valtakunnan välistä rajaa. Trianonin rauhansopimuksessa lääniin liitettiin Bihar-läänin rippeet. Suurin osa vanhasta Bihar-läänistä kuuluu nykyisiin Romaniaan, jossa alueen nimi on Bihor.
SS Republic (1872)
Republic lähti neitsytmatkalleen 1. helmikuuta 1872 Liverpoolista New Yorkiin. Alus kulki tätä reittiä 17 vuoden ajan, viimeisen kerran 16. tammikuuta 1889.
Marieke Westerhof
Marieke Westerhof (s. 14. elokuuta 1974) on alankomaalainen soutaja. Hän saavutti kahdeksikossa olympiahopeaa Sydneyssä 2000. Hän sijoittui samassa luokassa kuudenneksi Atlantan olympialaisissa 1996. Maailmanmestaruuskilpailuissa hän saavutti kahdeksikossa pronssia Tampereella 1995 ja sijoittui neljänneksi St. Catharinesissa 1999.
Metal Machine Music
Metal Machine Musicia on pidetty vaihtoehtoisesti joko vitsinä, pelkästään levytyssopimuksen täyttämiseksi tehtynä roskana tai varhaisena esimerkkinä nykyaikaisesta noise-musiikista. Lou Reedin mukaan albumi käsittää yksinomaan kitaran kiertoääntä toistettuna eri nopeuksilla. Reed nauhoitti teoksen neliraitanauhurilla New Yorkin asunnossaan. Alkuperäisessä julkaisussa jokainen raita käsitti yhden puolen LP-levystä. Raitojen 1–3 kestoksi oli ilmoitettu 16:01 ja neljännen raidan, joka toisti viimeistä uraa loputtomasti "16:01 or ∞".
Heves (lääni)
Suuri osa lääniä kuuluu Unkarin Suureen alankoon, mutta läänin pohjoisosassa alkaa kumpuileva Karpaattien esimaasto. Mátra-vuoriston korkein kohta Kékes (1 014 m) on myös Unkarin korkein kohta. Läänin kaakkoisrajalla virtaa Tisza. Hevesin alue on tunnettu viininviljelystään, erityisesti Egerin alue, josta on myös peräisin kuuluisa viinilaatu Egri Bikavér, joka ensimmäisten kanistereissa Suomeen tuotujen erien keskinkertaisen tason vuoksi sai kansan suussa lempinimen ”Erkin pikakivääri”.
Maya (tietokoneohjelma)
Maya on ammattilaistason 3D-mallinnus- ja animointiohjelmisto, joka on nykyisin Autodeskin omistuksessa. Alkuperäinen kehittäjä on Alias Systems Corporation (ent. Alias|Wavefront).
Eepos
Eeposten piirteitä
Eepoksissa on samantyyppisiä piirteitä ja perusrakenteita. Monet niistä muistuttavat kansansatujen perusrakenneosia.
Muinaisia eepoksia (vuoteen 500)
thumb|280px|[[Homeros|Homeroksen Iliaan kahdeksannen laulun rivit 245–253. Kreikkalainen käsikirjoitus 400-500-lukujen vaihteesta.]]
Kaarlo Juurela
Juurelan elokuvaroolit sijoittuivat etupäässä 1960- ja 1970-lukujen komedioihin. Hän esitti sketsiviihdettä yhdessä Mai-Brit Heljon kanssa televisiossa ja ravintoloissa. Juurelan muistettavin hahmo oli Vekseli-Ville, Suhina-Lempin poikaystävä. Molemmat esiintyivät myös vakiojäseninä Radioteatterin Yhtä köyttä -yhdistyksen kokouksissa. Niissä Juurelan roolihenkilönä oli Peksujeff, kerkeäkielinen ja vilkkusilmäinen karjalaisukko.
Poika ja meri
pienoiskuva|Simo Heleniuksen pronssiveistos Poika ja meri. Poika ja meri on kuvanveistäjä Simo Heleniuksen tekemä pronssipatsas. Se sijaitsee As. Oy Auranrannan sisäpihalla Turussa osoitteessa Linnankatu 34. Patsas julkistettiin vuonna 2005.
Pekka Kivelä (juoksija)
Kivelä edusti Suomea kolmessa aikuisten maaottelussa vuonna 1972 sijoittuen parhaimmillaan toiseksi Helsingissä käydyn maaottelun 800 metrin juoksussa ennätyksellään 1.47,3. 1 500 metrin ennätyksensä 3.45,75 hän juoksi Lappeenrannassa 1980.
Muhtar Äwezov
Äwezov sai ”Abain tie” -romaanista Leninin palkinnon vuonna 1959. Kazakstanin Itä-Kazakstanin alueen Žarman piirin Bakyrtšikin taajama nimettiin kirjailijan mukaan vuonna 1967.
OH-LCD
Torstaina 26.toukokuuta 1952 kone laskeutui toisena koneena, OH-LCC ”Tiiran” jälkeen Helsingin uudelle lentoasemalle Seutulaan. Kun seuraavana vuonna Aero sai käyttöönsä uusia Convair CV-340 -koneita, DC-3 -koneet siirrettiin ulkomaan reiteiltä kotimaan reiteille.
Markku Kataja
Uran alku
Tohtoriksi Kataja väitteli vuonna 1989 fysiikan alalta Jyväskylän yliopistossa. Hänen väitöskirjansa (Hydrodynamics in high-energy nuclear collisions, ) liittyy hydrodynamiikan alaan. Väitöskirjan ohjasi professori Vesa Ruuskanen. Väitöstutkimuksessaan Kataja laajensi jo lisensiaattitutkielmassa aloittamaansa tutkimusaihetta eli raskaionitörmäyksien hydrodynamiikan tarkastelua hiukkasfysiikan kontekstissa. Kataja viimeisteli Jyväskylässä aloittamansa väitöstutkimuksen Massachusettsin Teknillisessä Korkeakoulussa (MIT). Väitöskirjaprojektin aikana hän laati neljä tieteellisiä artikkeleita yhteistyössä ohjaajansa (Ruuskanen), professori Keijo Kajantien sekä amerikkalaisen Larry McLerranin kanssa. Artikkelit ilmestyivät sarjajulkaisuna vuonna 1986.
Tutkimustyö
Virtausfysiikan tutkimuksessa Kataja on erikoistunut kokeelliseen tutkimukseen. Vuonna 2017 käynnissä olleissa tutkimushankkeissaan professori Kataja työryhmineen on tarkastellut esimerkiksi kompleksisten nesteiden virtausta putkistoissa käyttäen mittauksissa erilaisia virtausnopeuksia. Kompleksiset aineet (esim. bentoniittisavi ja erilaiset komposiitit) ovat rakenteeltaan heterogeenisiä. Tyypillisesti ne ovat nestemäisessä faasissa olevaa kiintoainetta, jonka käyttäytymistä esimerkiksi virtauksessa on hankala ennustaa.
Laughing Sinners
Laughing Sinners perustuu Kenyon Nicholsonin näytelmään Torch Song, jonka pohjalta Bess Meredyth, Edith Fitzgerald ja Martin Flavin laativat käsikirjoituksen. Nicholsonin Torch Song -näytelmä avattiin New Yorkin Broadwaylla 27. elokuuta vuonna 1930. Elokuvaa kuvattiin työnimillä The Torch Song ja Complete Surrender elokuvan tuotantoyhtiön Metro-Goldwyn-Mayerin studioilla Culver Cityssä Kaliforniassa 338 000 dollarin budjetilla. John Mack Brown oli alun perin Carl Loomisin roolissa, kunnes Clark Gable otti hänen paikkansa.
Markku Kataja
Selluloosan virtausominaisuudet
Sellukuidun mittausten tuloksista (DOCT ja UVP) laadittiin virtausnopeuden profiilimalli. Profiilimallissa on mittaustietoa sekä lähellä putken ulkoseinämää virranneesta materiaalista että syvemmällä lähempänä putken keskipistettä liikkuneesta aineksesta. Tutkimusryhmä selvitti mittausten avulla selluloosakuitukerrosten rajapintojen reologisia ominaisuuksia ja sitä, miten kuitujen rajapinta käyttäytyy virtauksen aikana.
Ydinase
Nykyisin ydinaseita on tunnetusti käytössä Yhdysvalloilla, Venäjällä, Isolla-Britannialla, Ranskalla, Kiinalla, Intialla, Pohjois-Korealla ja Pakistanilla. Nämä maat ovat julistautuneet ydinasevaltioiksi. Lisäksi jotkin maat saattavat omistaa ydinaseita, mutta ne eivät ole julkisesti tunnustaneet niitä tai väitteitä ei ole pystytty todentamaan. Esimerkiksi Israelilla arvioidaan olevan huomattava määrä ydinaseita. Etelä-Afrikka on vapaaehtoisesti luopunut ydinaseistaan.
Fissiopommin fysikaaliset perusteet
Atomipommi perustuu ydinreaktioon. Atomiytimissä tapahtuu muutoksia, jos niitä pommitetaan hiukkasilla, joilla on sopiva energia, yleensä neutroneilla. Joissain tapauksissa atomi absorboi tämän vapaan neutronin ja tulee itse epävakaaksi. Silloin atomi halkeaa ja lähettää säteilyä ja uusia vapaita neutroneita, jotka puolestaan rikkovat lisää ytimiä. Raskaimmat atomiytimet halkeavat helpoimmin, koska ne ovat luonnostaan epävakaita.
Kriittinen massa
Puhtaalle 235U:lle kriittinen massa on noin 52 kg. Tämä vastaa 17 cm:n läpimittaista palloa. 93,5-prosenttiselle aseluokan uraanille kriittinen massa on 56 kg. Jos uraani kutistetaan räjähteillä tiheäksi, kriittinen massa pienenee 8 kg:aan. Vastaava massa plutoniumilla on noin 4 kg. Hiroshiman pommissa käytettiin 80-prosenttisesti rikastettua uraania, jonka kriittinen massa on 60 kg.
Imploosioperiaatteinen plutoniumpommi
Imploosiomenetelmää voidaan tietysti käyttää myös uraanipommin tekemisessä. Yleensä atomipommia kehittelevä maa joutuu testaamaan imploosiota laboratoriossa. Alamogordossa räjäytetty koelataus ja Nagasakin pommi ”Fat Man” pohjautuivat imploosioon. Imploosio toteutetaan yleensä eri ”räjähdysainelinsseillä”, joissa on kaksi räjähdysainetta.
Atomipommi on toteutettu myös muuttamalla räjähteellä soikean plutoniumkappaleen muoto räjähdyksellä pallomaiseksi. Plutonium on tässä lieriömäisen räjähdekappaleen sisällä. Tämä ratkaisu on verraten harvinainen.
Eri maiden ydinaseohjelmat
Ydinaseita on ainakin Yhdysvalloilla, Venäjällä, Isolla-Britannialla, Ranskalla, Kiinalla, Intialla, Pakistanilla ja Pohjois-Korealla. Lisäksi Israelilla on melko varmasti ydinase. Sotilasliittoutumien, muun muassa Naton, johdosta ydinaseita on sijoitettuna myös muihin valtioihin.
pienoiskuva|upright|[[Manhattan-projektin tulos, Plutoniumpommi The Gadget, oli ensimmäinen räjäytetty ydinase]] Intian ydinase kertoo kehitysmaiden kyvystä rakentaa oma ydinase julkisten tietojen pohjalta, mutta myös suurista vaikeuksista, joita ydinaseiden suunnittelemisessa ja rakentamisessa on. Arviot Intian ydinasearsenaalin koosta vaihtelevat huomattavasti. Intialla lienee jonkinlainen reaalinen kyky iskeä ydinaseilla Kiinaan ja Pakistaniin. Arviot pommien määristä vaihtelevat kymmenestä muutamiin kymmeniin. Pakistanin tiedetään kauan havitelleen ydinasetta ja olleen pitkällä ohjelmassa jo 1980-luvulla. Pakistanin atomienergiakomissio perustettiin vuonna 1965. Pakistan alkoi kehittää ydinasetta 1972 vastavetona Intian uhkaan. Maalla arvioidaan olevan vähintään parikymmentä ellei jopa useita kymmeniä ydinpommeja. Nyttemmin, hieman yllättäen poiketen aikaisemmasta tiukasta politiikasta, Yhdysvallat on tunnustanut Intian vastuulliseksi ydinasevaltioksi.
Pohjois-Korea on ilmoittanut ydinaseohjelmastaan ja väittänyt, että sillä on ydinase. Aikaisempien vihjailujen on väitetty olleen pelkkää retoriikkaa. Pohjois-Korealla on pieni Yongbyonin reaktori, joka tuottaa plutoniumia. Yongbyonissa on rakenteilla toinen reaktori. Maan epäillään hankkineen uraaninrikastustekniikkaa Pakistanista.
Hiroshiman ja Nagasakin pommitukset
Pommien käytön tukijat uskovat, että ihmishenkiä ennemminkin säästettiin, sillä tavanomaisissa pommituksissa ja Yhdysvaltain maihinnousussa olisi todennäköisesti kuollut enemmän ihmisiä.
Marlene Dietrich
Vuonna 1999 American Film Institute valitsi Dietrichin yhdeksi vuosisadan kymmenestä tärkeimmästä naisnäyttelijästä.
Whitechapel
thumb|Whitechapelin katumarkkinat, kuva vuodelta 2005. Whitechapel on Lontoon kantakaupunkiin kuuluva monikulttuurinen kaupunginosa, joka sijaitsee Tower Hamletsin hallintopiirissä Towerin linnasta koilliseen. Alueella on noin 12 500 asukasta, joista yli puolet on bangladeshilaisia siirtolaisia tai heidän jälkeläisiään. Kaupunginosa on tullut tunnetuksi Viiltäjä-Jackin vuonna 1888 tekemistä murhista.
Porlammin kotiseutumuseo
Porlammin kotiseutumuseo (ruots. Porlom hembygdsmuseum) on useiden rakennusten muodostama museokompleksi Porlammilla, Lapinjärven kunnassa. Museo on perustettu suojelemaan paikallista historiaa ja säilyttämään siihen liittyvää materiaalia. Kotiseutumuseo avattiin 1943 nuorisoseurantalo Soihtulan yläkertaan, josta se siirtyi vuonna 1953 vanhaan kansakouluun. Porlammin kotiseutumuseo käsittää kolme eri kokonaisuutta: Makasiinin alueen, Porlammin koulumuseon ja Sirénin talomuseon.
Kiinalainen nimi
Sukunimet
Sukunimet ovat lähes poikkeuksetta yksitavuisia, tosin löytyy myös harvinaisia kaksitavuisia nimiä (mm. Sima ja Ouyang). Kiinalaisilla sukunimillä ei yleensä ole tiettyä merkitystä. Sukunimet ovat erittäin tärkeitä kiinalaisille ja ne ovat voineet säilyä samoilla suvuilla jopa vuosituhansia. Nainen säilyttää sukunimensä avioiduttuaan. Lasten sukunimet periytyvät yleensä isän puolelta, mutta tytär voi joskus saada äitinsä sukunimen. Sukunimi voidaan ottaa äidiltä myös jos tämän suku on sammumassa.
Pseudomonas syringae
Pseudomonas syringae on gramnegatiivinen siimallinen ja värekarvallinen sauvabakteeri, jolla on kyky sairastuttaa puita. Bakteeri on sukua ihmisille yleisesti infektioita aiheuttavalle Pseudomonas aeruginosa -bakteerille, mutta ei ole ihmispatogeeni, eli ei tartu ihmiseen.
Eetu Vaarama
Vaarama toimi sokeainkoulun opettajana Kuopiossa 1901–1902 ja Haminan yhteiskoulun historian, suomen kielen ja uskonnon opettajana 1903–1906. Hän oli sitten Kuopion yhteiskoulun uskonnon opettajana ja koulun johtajana 1906–1927, Kuopion kauppakoulun pikakirjoituksen opettajana 1907-1926, Kuopion kaupunginvaltuuston sihteerinä 1908–1910 sekä Savo-lehden päätoimittajana 1918–1920. Viimeksi Vaarama oli Kuopion tyttökoulussa uskonnon ja historian nuorempana lehtorina 1923–1928 ja Kuopion tyttölyseossa historian vanhempana lehtorina 1928–1938 sekä tyttölyseon rehtorina 1929–1938.
Salmin ortodoksinen kirkko
Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa.
Parti progressiste soudanais
Parti progressiste soudanais oli poliittinen puolue Ranskan Sudanissa vuosina 1946–1958.
Lasten yliopisto
Lasten yliopiston tavoitteena on saada lapset ja nuoret kiinnostumaan tieteestä ja tieteen tekemisestä. Turun yliopiston alaisuudessa toimiva Lasten yliopisto järjestää tiedeluentoja sekä tiedeleirejä.
Lasten yliopistojen eurooppalainen verkosto European Children's Universities Network on Euroopan komission seitsemännen puiteohjelman rahoittama yhteistyöverkosto, joka edistää lasten yliopistojen toimintaa Euroopassa.
Päiväleirit
Vuosittain järjestetään päiväleirejä vaihtuvin teemoin. Paikkana on ollut yliopiston kampus sekä Liedon Vanhalinna. Vuoteen 2011 asti teemoja ovat olleet muun muassa maantieto, tähtitiede, fysiikka, biologia ja historia.
Leireillä on muun muassa harjoiteltu gps-paikannusta, tehty fysikaalisten reaktioiden avulla jäätelöä, rakennettu höyrylaiva, vierailtu planetaariossa, tutkittu Aurajoen vettä sekä totta kai leikitty ja pidetty hauskaa.
Friitala (yritys)
Ensimmäiset vuosikymmenet
Liikkeen toiminta oli kasvanut jo niin suureksi, että syksyllä 1917 Arthur Hellman päätti muuttaa sen osakeyhtiöksi, jonka omistajiksi tuli koko hänen perheensä. Yhtiö aloitti toimintansa nimellä Friitalan Nahkatehdas Osakeyhtiö. Tehdas oli käynnissä myös vuoden 1918 sisällissodan aikana, mutta se toimi punaisten valvonnassa. Arthur Hellman koki sodan aikana myös henkilökohtaisen mentyksen, kun hänen valkoisten puolella sotinut poikansa Antero Hellman kuoli Pomarkun taistelussa.
Sisällissodan jälkeen Friitalan Nahkatehdas Oy jatkoi laajenemistaan, ja sen toiminta alkoi myös kansainvälistymään. Yhtiössä prokuristina työskennellyt Artturi Hellman matkusti parin vuoden ajan Pohjois-Amerikassa, Englannissa ja Saksassa hakemassa oppia sekä uusia ideoita. Hän oli jo aikaisemmin vuosina 1914–1917 tehnyt useita matkoja Venäjälle, työskennellen muun muassa pietarilaisessa nahkatehtaassa. Vuosina 1920–1922 valmistui uusi 4-kerroksinen tillirakennus, joka on nykyäänkin osa Friitalan nahkatehtaan rakennusta. Artturi Hellman hankki tehtaaseen uudet koneet Saksasta. Tehtaalle valmistui myös ajanmukainen laboratorio sekä vieressä kulkevalta rautatieltä vedetty teollisuusraide. 1920-luvun alkuun mennessä oli rakennettu lisäksi kahdeksan asuntoa tehtaan työntekijöille. Hellman oli ostanut myös Kokemäellä sijaitsevan maatilan turvatakseen työläistensä elintarvikehuollon pula-aikana. Henkilökuntaa tehtaalla oli vuosikymmenen alussa noin 60.
Nousu kansainväliseksi toimijaksi
Muita tunnettuja nimiä olivat muun muassa ranskalainen Charlotte Alaurent, Hillevi Aalto sekä myöhemmin yrityksen viimeisinä vuosina Kimmo Matias Kankaanpää, Ia Kurikka, Ritva Falla ja Minna Parikka. Friitala oli 1960- ja 1970-lukujen aikana noussut yhdeksi Suomen tunnetuimmista vaatetusalan merkeistä.
Friitalan entinen nahkatehdas Ulvilassa toimii nykyään Friitala-talo -nimisenä toimisto- ja yrityskeskuksena, jossa sijaitsee myös Friitalan nahkamuseo.
Göta Tingvald-Hannikainen
Tingvald-Hannikaisen vanhemmat olivat Juho Tingvald ja Hulda Vilhelmina Olin ja puoliso vuodesta 1937 professori, säveltäjä Ilmari Hannikainen. Hän tuli ylioppilaaksi 1915 ja valmistui lääketieteen lisensiaatiksi 1925. Lääketieteen ja kirurgian tohtoriksi hän väitteli 1939, erikoistuttuaan keuhkosairauksiin 1930 ja sisätauteihin 1936. Tingvald-Hannikainen toimi sisätautien ja keuhkosairauksien lääkärinä useissa eri sairaaloissa ja parantoloissa. Ylioppilaiden terveydenhoitotoimiston ylilääkäri hän oli 1946–1949 ja sitä ennen ylioppilaiden tuberkuloosilääkäri vuodesta 1931. Helsingin tuberkuloositoimiston ylikääkärinä hän työskenteli 1944–1954 ja sitten Lapin tuberkuloosipiirin johtajana ja Muurolan parantolan ylilääkärinä 1954–1960. Tingvald-Hannikainen oli Helsingin yliopiston tuberkuloosiopin dosentti 1947–1959.
Liisamaija Laaksonen
Liisamaija Laaksonen-Kaitue (s. 6. toukokuuta 1938 Lahti) on suomalainen näyttelijä, joka on tullut tunnetuksi etenkin televisioelokuvien ja -sarjojen rooleistaan. Hän on myös käsikirjoittanut useita televisionäytelmiä 1990- ja 2000-luvuilla.
Egyptin uusi pääkaupunki
Mittakaavaltaan pääkaupunkihanke on jättiläismäinen. Uuden kaupungin pinta-ala olisi lähes yhtä suuri kuin Singaporen, siellä olisi lähes kaksi kertaa New Yorkin Central Parkia suurempi viheralue ja Disneylandin kokoinen huvipuisto. Asukkaat asuisivat 21 asuinalueella, sinne rakennettaisiin 663 sairaalaa, 1 250 moskeijaa ja kirkkoa, ja siellä olisi 1,8 miljoonaa työpaikkaa, 40 000 hotellihuonetta sekä 2 000 opetustilaa.
Robert Young
Robert George Young (22. helmikuuta 1907 Chicago, Illinois – 21. heinäkuuta 1998 Westlake Village, Kalifornia) oli yhdysvaltalainen näyttelijä. Hän aloitti elokuvanäyttelijänä ja 1930-luvulla hän näytteli vuosittain jopa yhdeksässä eri elokuvassa. Vuonna 1949 Young siirtyi radioon Father Knows Best -tilannekomediasarjan isän, Jim Andersonin rooliin. Samaa roolia hän näytteli myös sarjan televisioversiossa, joka alkoi vuonna 1954 ja päättyi 1963. Young näytteli nimiroolin vuosina 1969–1976 esitetyssä lääkärisarjassa Marcus Welby, M.D.. Roolistaan hänet palkittiin Golden Globella. Young on saanut kolme tähteä Hollywood Walk of Famelle.
Kaisa Sinikara
Sinikara on ollut vuosina 1978–1983 ja 1985–1987 teologisen tiedekunnan kirjastossa eri tehtävissä, Suomalaisen Kirjallisuuden Seuran kirjastossa 1977–1978 ja 1987–1989 sekä sen jälkeen Helsingin yliopiston opiskelijakirjastossa johtajana 1989–2002. Hän toimi yliopiston kirjasto- ja tietopalvelujen koordinointiyksikön päällikkönä 2002–2009.
Hannelore Schroth
Yksityiselämä
Schroth avioitui näyttelijä Carl Raddatzin kanssa, mutta avioliitto päättyi eroon. Hän avioitui toisen kerran itävaltalaisen syvänmerensukeltajan Hans Hassin kanssa. Heille syntyi poika Hans Hass Jr. (1946–2009), josta tuli näyttelijä ja poplaulaja. Hän oli kolmannen kerran naimisissa lakimiehen kanssa ja heille syntyi poika Christopher Kantapper Kösterin (1953–2012). Hänen molemmat poikansa tekivät itsemurhan.
Yösammakot
Yösammakot (Phrynomantis) on ahdassuusammakoiden heimoon kuuluva sammakkosuku. Se on alaheimonsa Phrynomerinae ainoa suku. Yösammakot ovat kotoperäisiä Saharan eteläpuolisessa Afrikassa.
Darren Morgan
Morgan on saavuttanut kaksi finaalipaikkaa ranking-turnauksissa, Welsh Openissa 1992 ja Asian Openissa 1993.
Pällilä (lahjoitusmaa)
Lahjakirja ja sen sisältö
Alun perin lahjoitus esiteltiin toistaiseksi voimassa olevana, mutta myöhemmin tämä tulkinta muuttui ikuiseksi. Lahjoitus perustui kirjalliseen revisionimaakirjaan, jonka mukaan lahjoitus olisi myönnetty "allodiaalina" eli ikuisena, mutta tämä ei todennäköisesti todellisuudessa pitänyt paikkansa.
Intian ja Venäjän kuljetuskoneprojekti
Intian ja Venäjän kuljetuskoneprojekti, jota on valmisteltu vuodesta 2001 alkaen ja joka on vahvistettu 2005 on Venäjän ilmavoimien komentajan taholta esitetty syyksi mahdollisesti vetäytyä Antonov An-70-hankkeesta.
Leo Laukkanen
Laukkanen opiskeli Taideteollisuuden keskuskoulussa vuosina 1931–1933. Vaikka Laukkasen tuotannon tunnetuin osa koostuu abstrakteista veistoksista, hän teki uransa alku- ja loppuvaiheissa myös esittäviä veistoksia sekä kivestä että pronssista, muun muassa naishahmoja. Vuonna 1980 Helsingin Taidehallissa oli laaja Laukkasen muistonäyttely, jonka teokset hän oli testamentannut Suomen taiteilijaseuralle.
Laukkanen oli kuvanveistäjä Wäinö Aaltosen assistenttina vuosina 1948–1956.
Roguelike
Rakenne
Roguelike-pelit ovat vuoropohjaisia ja jokainen toiminto katsotaan yhdeksi vuoroksi. Pelaaja saa harkita siirtojaan, kun peli on pysähtyneenä odottamaan. Pelihahmon liikuttaminen ja muut komennot tehdään yhtä näppäimistön näppäintä painamalla.
Pelaaja ohjaa yhtä pelihahmoa, jonka näkökulmasta pelimaailma on kuvattu. Jos pelihahmo kuolee, pelin joutuu aloittamaan alusta. Tätä ominaisuutta kutsutaan nimellä "permadeath". Pelitilanteen voi tallentaa odottamaan toiseen kertaan, mutta tallennustiedosto poistetaan, kun se on ladattu. Roguelike-pelissä ei oleteta, että sen voisi voittaa ensimmäisellä yrityksellä, vaan satunnaisesti luodulla ympäristöllä on tarkoitus tehdä uudelleen aloittamisesta hauskaa.
Rogueliket ovat kompleksisia eli niissä on useita eri tapoja, joilla pelihahmot ja esineet voivat vaikuttaa toisiinsa. Tämä tarkoittaa, että samaan tavoitteeseen voi päästä useilla eri tavoilla.
Roguelike-lajityypin tyypillisimmät piirteet määriteltiin vuonna 2008 järjestetyssä International Roguelike Development Conferencessa (suom. ”Kansainvälinen roguelike-kehityskonferenssi”). Berlin Interpretationiksi (suom. ”Berliini-tulkinta”) nimetyn määritelmän perustana oli lajityyppikaanon, johon laskettiin kuuluvaksi rogueliket Ancient Domains of Mystery, Angband, Dungeon Crawl, NetHack ja Rogue.
Moria-johdannaiset
Warwickin yliopiston opiskelijat Alex Cutler ja Andy Astrand kehittivät Morian pohjalta roguelike-pelin Angband (1990). Se perustui UMorian lähdekoodiin, mutta peliin oli lisätty uusia hirviöitä ja oli sijoitettu Angbandiin, Morgothin linnoitukseen Tolkienin kirjoista. Sean Marsh ja Geoff Hill jatkoivat pelin kehitystyötä Cutlerin ja Astrandin jätettyä projektin.
Muut
Larn (1986), oli ensimmäinen roguelike, jossa oli kauppoja sisältävä kaupunkikenttä. Se poikkeaa muista roguelike-peleistä siinä, että sen voittamiseen on aikaraja. Omegassa (1987) esiintyi ensimmäistä kertaa erämaakenttä. Merkittävimmistä roguelikeistä uusin on Linley Henzellin Dungeon Crawl, joka julkaistiin ensi kerran vuonna 1995. Sen variantti Dungeon Crawl Stone Soup on noussut hyvin suosituksi.
Aukusti Eronen
Erosen vanhemmat olivat rusthollari Mathias Eronen ja Olga Schadevitz. Hän oli maanviljelijänä kotitilallaan Rantasalmella 1916–1935. Eronen toimi Rantasalmen osuusmeijerin isännöitsijänä 1904–1905. Hän sai kunnallisneuvoksen arvon 1928.
Nisäkkäät
Dinosaurusten jälkeen
Valaiden kehitys alkoi yhtä lailla noin 55 miljoonaa vuotta sitten samasta kantaisästä sorkkaeläinten kanssa. Valaiden kehitys alkoi Aasiassa eläneistä Pakicetidae-lihansyöjistä, jotka muistuttivat sorkkajalallisia koiria. Nämä valaiden edeltäjät elivät silloisen Tethysmeren rannalla ja sisäkorvan rakenne todistaa ne valaiden sukulaisiksi, sillä vastaavaa rakennetta ei löydy kuin valailta. Pakicetidae-esivalaiden kehitys taas oli alkanut haarasta, jonka toisesta osasta kehittyi lopulta sorkkaeläimiin kuuluva virtahepo.
thumb|280px|Kaavio nisäkäslajien jakautumisesta lahkoittain Mammal Species of the World -teoksen mukaan.
Taksonomia
Fylogeneettisesti Mammalia määritellään nokkaeläinten, pussieläinten ja istukkanisäkkäiden lähimmän yhteisen kantamuodon jälkeläisiksi. Tämä tarkoittaa, että jotkin sukupuuttoon kuolleet ”nisäkäsryhmät” eivät kuulu itse Mammalia-luokkaan, vaikka monilla niistä on nisäkkäille tunnusomaisiksi määriteltyjä piirteitä, joiden perusteella ne muuten luokiteltaisiin nisäkkäiksi. Nämä ”nisäkkäät” luokitellaan yleensä luokkaan Mammaliaformes.
Iho
Nisäkkäille tyypillisiä piirteitä on paksu iho, jossa on karvapeite lukuun ottamatta muurahaiskäpyä, jonka karvapeite on kehittynyt suomumaisiksi levyiksi, sekä valaita ja delfiineitä, joiden muutamilla lajeilla on kyllä karvapeite sikiöaikana, mutta häviää lopulta. Muita selkärankaisia paksumman ihon ansiosta nisäkkäät onnistuvat vähentämään energiahukkaa ja veden haihtumista kehosta. Nisäkkäät ovat ainoita eläimiä, joilla on hikirauhaset, mutta hikirauhasia ei kuitenkaan ole kaikilla nisäkkäillä.
Sarvet
thumb| [[Metsäkauris|Metsäkauriin sarvia.]] Kaikilla märehtijöillä kasvaa päässä luiset sarvet. Märehtijöiden ulkopuolelta (nisäkkäissä) ainoastaan sarvikuonoilla ja kirahveilla on sarvia vastaava rakenne. Sarvikuonon sarvi on muodostunut nenäluista, joten sarvikuonon sarvia ei luokitella todellisiksi sarviksi, joilta vaaditaan kasvu otsaluusta ja haaraton rakenne. Kirahvin pienet tynkäsarvet kasvavat päälaen luista, joten nekään eivät ole todellisia sarvia. Ainoastaan onttosarvisilla eläimillä on todellisiksi sarviksi luokiteltavat sarvet, sillä hirvieläinten sarvet ovat haaroittuneet.
Sarvia käytetään paitsi puolustukseen saalistajilta, myös lajin sisäisissä kamppailuissa esimerkiksi kiima-aikana, jolloin urospuoliset kilpailevat naaraasta puskemalla sarviansa yhteen. Kiima-ajan jälkeen hirvieläimet pudottavat sarvensa ja kasvattavat uudet.
Japaninsypressi
Kukinnot
Yksikotinen puu tuottaa erillisiä hede- ja emikukintoja. Kukinnot kehittyvät yksittäin lyhyiden haarojen kärkiin. Hedekukinto eli hedekäpy on lähes pallomainen tai luumunmuotoinen ja kahdesta kolmeen millimetriä pitkä. Hedekäpy on väritykseltään aluksi oranssinruskea tai purppurainen ja lopulta tummanruskea. Se koostuu 6–8 parista rangan ympärille ristikkäin vastakkaisesti asettuneita hedelehtiä. Hedelehdet ovat muodoltaan kilpimäisiä ja laidoiltaan pyöristyneitä. Hedelehden rangasta poispäin suuntautuvan pinnan eli alapinnan tyvenpuoleisella laidalla on kolme siitepölyä tuottavaa keltaista tai punertavaa pölylokeroa.
Uhat ja suojelu
Japaninsypressin kanta on menneisyydessä jatkuvasti supistunut, kun erityisesti taloudellisesti arvokkaita vanhoja puita on kaadettu. Lajin elinympäristöä on tuhottu ja hakatut metsät ovat monin paikoin korvautuneet muilla puulajeilla. Tämän vuoksi Kansainvälinen luonnonsuojeluliitto (IUCN) on määritellyt japaninsypressin lajina silmälläpidettäväksi. Lisäksi lajin kahdelle muunnokselle on annettu erilliset uhanalaisuusluokitukset, ja taiwanilainen muunnos on luokiteltu vaarantuneeksi. Lajin luonnonmetsien kaataminen on kielletty sekä Japanissa että Taiwanissa.
Knockout CP Freshmart
Thammanoon Niyomtrong (s. 20. syyskuuta 1990) on thaimaalainen korsisarjan nyrkkeilijä ja hallitseva WBA liiton maailmanmestari. Hänet tunnetaan myös nimillä Knockout CP Freshmart ja Newlukrak Pagonponsurin. Niyomtrong on myös thainyrkkeillyt.
California Love
California Love on hip hop -kappale, jonka esittäjä on 2Pac. Kappaleessa mukana on Dr. Dre ja Roger Troutman. Kyseinen kappale julkaistiin vuonna 1995, heti Tupacin vankilasta pois päästyään. Kappaleesta tehty remix-versio julkaistiin albumilla All Eyez on Me. California Love nousi Billboardin Top-100 listan sijalle 1 ja pysyi siellä kaksi viikkoa. Kappale asetettiin ehdolle Grammy-palkinnosta luokissa "Best Rap Solo Performance" ja "Best Rap Performance by Duo or Group" (Dr. Dre:n ja Roger Troutmanin kanssa) vuonna 1997. Kappaleen on oikeasti sanoittanut Troutman, mutta Tupac ja Dr. Dre tekivät siitä modernin version.
Adolf Moberg
Adolf Moberg (5. syyskuuta 1813 Kemiö – 30. huhtikuuta 1895 Helsinki ) oli suomalainen kemisti ja fyysikko, vuodesta 1875 valtioneuvos. Hän oli Helsingin yliopiston kemian apulainen 1843, hoiti kemian professuuria 1838–1847, fysiikan professori 1849–1875, yliopiston rehtori 1872–1875. Hän oli kirkolliskokousedustaja 1876–1886 ja oli Suomen Luterilaisen Evankeliumiyhdistyksen johtokunnan puheenjohtaja 1873–1895. Vuonna 1848 hänet kutsuttiin Suomen Tiedeseuran jäseneksi. Hän julkaisi ilmastohavaintoja Suomesta. Hänen omaelämäkertansa ilmestyi postuumisti 1927, suomennettu nimellä Hyvä taival.
Irmeli Takala
Irmeli Johanna Takala (s. 7. lokakuuta 1945 Helsinki) on suomalainen lääkäri ja poliitikko. Takala toimi kansanedustajana vuosina 1991–1995. Hän edusti Hämeen läänin pohjoista vaalipiiriä ja kuului Kansallisen kokoomuksen eduskuntaryhmään.
Chumashit
1800-luvulta 2000-luvulle
Chumasheja oli alkuaan 22 000 −14 000, mutta vuonna 1832 heitä oli enää 2 500 ja kaksikymmentä vuotta myöhemmin enää 1 100.
Käsityöt
Chumashit valmistivat aluksia, jollaisia ei muiden intiaanikansojen keskuudesta tunneta. Alukset tehtiin lankuista, jotka halottiin pohjoisesta tuoduista havupuun rungoista. Lankut kiinnitettiin toisiinsa kasveista punotuilla rihmoilla ja ne tiivistettiin piellä. Alukset olivat 3,5–9 metriä pitkiä ja niihin mahtui 2–13 henkilöä. Melominen tapahtui kaksilapaisilla meloilla. Yleensä kanoottien materiaalina käytettiin punapuuta, jonka rungot ajelehtivat ajopuina kauempaa pohjoisesta.
Gergely Csiky
Gergely Csiky (1842−1891) oli unkarilainen näytelmäkirjailija.
Csiky oli vuodesta 1870 Temesvárin katolisen pappisseminaarin professori, mutta kääntyi 1881 luterilaiseksi ja omistautui sen jälkeen kokonaan kirjailijauralle. Kirjailijauransa aikaisemmassa vaiheessa Csiky kuului romantikkoihin. Siltä ajalta ovat muun muassa huvinäytelmät A jóslat (Ennuslause, 1875), Ellenállhatatlan (Vastustamaton, 1878) ja Bizalmatlan (Epäileväinen, 1879). Myöhemmin hän siirtyi ajan virran mukana realistien leiriin ja loi tällöin monta draamallisesti ja näyttämöllisesti vaikuttavaa yhteiskunnallista näytelmää, joissa luonteenkuvaukset yleensä ovat varsin osuvia ja huumori omaperäistä, joskaan syvällisempää sisäistä kuvausta niissä ei ole. Tältä ajanjaksolta ovat merkittäviä Cifra nyomorúság ('Loisteliasta kurjuutta'), Buborékok ('Kuplia'), Mukányi sekä varsinkin A proletárok ('Köyhälistöläiset') ja A nagymama ('Isoäiti'). Csiky kirjoitti menestyksekkäitä romaanejakin ja käänsi unkarin kielelle muun muassa Hippolyte Tainen teokset, Sofokleen murhenäytelmät ja Plautuksen huvinäytelmät.
Cosmopolitan (lehti)
Historia
Muita lehden kirjoittajia olivat mm. Alfred Henry Lewis, Sinclair Lewis, A. J. Cronin, David Graham Phillips, George Bernard Shaw, Upton Sinclair ja Ida Tarbell. Kuvittajia olivat mm. Francis Attwood, Dean Cornwell, James Montgomery Flagg ja Harrison Fisher.
Tagajõgi
Nimitys
Joen yläjuoksulla sitä kutsutaan Liivojaksi, keskijuoksulla Mustasooksi ja alajuoksulla Tudulinna jõeksi.
Historiaa
Tagajõella on toiminut keskiajalla ja uudella ajalla useita vesimyllyjä. Esikerkiksi L. A. Mellinin kartalla vuodelta 1796 toimi Tudulinnassa vesimylly. Vielä viime vuosisadan keskivaiheella joki oli hyvä tukkipuiden uittamiseen Peipsijärven rantaan. Maailmansotien välisinä vuosina sijaitsi Rannapungerja jõen suulla satama, josta liikennöitiin Peipsijärven muihin satamiin.
Järviä
Lähdejärven Tudu järven lisäksi valima-alueella sijaitsee lukuisasti suolampareita ja muutama nimetön tekolampi tai -järvi.
Ravistellun vauvan oireyhtymä
Ravistellun vauvan oireyhtymä tarkoittaa oireita, vammoja ja löydöksiä, joita vauvan voimakas ravistelu (hytkytys) aiheuttaa aivojen, silmien ja mahdollisesti kaularangan alueelle. Oireyhtymän kuvasi ensimmäiseksi 1970-luvulla radiologi, tohtori Caffey. Caffeyn mukaan teoria oli järkevä, mutta ei perustunut tieteelliselle tutkimukselle.
Vauvan ravistelu voi aiheuttaa jopa kuolemaan johtavia hengitysvaikeuksia. Vauvan kanssa leikkiminen tai muu tavallinen puuhailu ei ole vahingollista, mutta melko lievästäkin ravistelusta syntyvä vauvan pään hallitsematon edestakainen liike voi vaurioittaa aivojen ja selkäytimen liitoskohtaa ja pysäyttää hengityksen. Ravistelu voi olla erityisen kohtalokasta 2–3 kuukauden ikäisille vauvoille, koska tässä iässä lapsen niskan lihaksisto on heikko ja pään massa on suuri muuhun vartaloon nähden.
Ravistellun vauvan oireyhtymää pyritään eri maissa, myös Suomessa, torjumaan valistuksella, jonka viesti on, että ravistelu on vaarallista vauvalle. Suomessa on levitetty "Käsiteltävä varoen" -julistetta ja esitettä.
Ferenc Toldy
thumb|upright|Ferenc Toldy Ferenc(z) Toldy, Franz Toldy, alkujaan Ferencz (Franz) Schedel (10. elokuuta 1805 Buda, Unkari – 10. joulukuuta 1875 Budapest, Unkari) oli unkarilainen kirjallisuushistorioitsija. Hän suoritti 1827 lääkärintutkinnon, ja hänet vihittiin 1829 lääketieteen tohtoriksi. Hän harjoitti koko opintoaikansa kirjallista toimintaa julkaisten runoja, novelleja, kirjallisuushistoriallisia tutkielmia, arvosteluja sekä ulkomaalaisia varten tärkeän Handbuch der ungarischen Poesie (1828) ja oli läheisissä kosketuksissa Károly Kisfaludyn seurapiirin kanssa. Matkusteltuaan 1829−1830 ulkomailla Toldy palasi Budapestiin, jossa hän ryhtyi käytännöllisen lääkärintoimen ohella harjoittamaan laajaa kirjallista toimintaa. Hän toimi 1833−1844 dietetiikan ylimääräisenä professorina, 1835−1861 tiedeakatemian sihteerinä, vuodesta 1850 estetiikan ja yleisen kirjallisuushistorian dosenttina sekä vuodesta 1861 kuolemaansa asti unkarin kielen ja kirjallisuuden professorina Budapestin yliopistossa.
Kanadan talous
Palvelusektori
Kanadan palvelusektori on jättimäinen ja monipuolinen. Se työllistää noin kolme neljäsosaa kanadalaisista ja tuottaa yli kaksi kolmasosaa bruttokansantuotteesta. Palvelualat ovat myös kasvaneet huomattavasti 2000-luvulla. Alan bruttokansantuote kasvoi vuosien 2000–2010 aikana 31,2 prosenttia, ja sen työvoiman määrä kasvoi 2,4 miljoonalla ihmisellä. Erityisen suurta kasvu on ollut Albertan provinssissa, jossa 2000-luvulla palvelujen bruttokansantuote kasvoi 51,2 prosenttia.
Energia
Historiallisesti tärkeä asia Kanadan politiikassa on, että vaikka läntinen Kanada on yksi maailman suurimpia energian lähteitä, eteläisellä Ontariolla ja Quebecilla on vähemmän luonnonvaroja hyödynnettävänään. On kuitenkin Albertalle edullisempaa viedä öljy laivayhteyksin Yhdysvaltoihin kuin itäisen Kanadan. Itäinen Kanada vie täten huomattavia summia öljyä merten yli, ja Ontario hyötyy huomattavasti ydinvoimastaan.
Replicant
Replicant on forkattu Androidin lähdekoodista vuonna 2010 tavoitteena tehdä ainoastaa vapaaseen ohjelmistoon perustuva Android-jakelu.
Irkut (yhtiö)
Irkut  on venäläinen lentokoneteollisuuden holdingyhtiö, johon kuuluvat yritykset kattavat sotilaslentokoneiden koko suunnittelu- ja valmistusprosessin. Sen osayrityksiä ovat Jakovlevin lentokonetehdas, Irkutskin lentokonetehdas, Berijevin lentovenetehdas (TANTK) Taganrogissa, BETA IR, OKB Russkaja Avionika ja noin 20 muuta.
Yhtiön tärkeimpiä nykytuotteita ovat Suhoi Su-30 hävittäjät, Jak-130 harjoituslentokone ja Be-sarjan amfibiokoneet.
Kaavin
thumb|225px|Kaapimia on kahdenlaisia. Punaisessa nuolijassa on taipuisa, kuminen lastaosa.
Yövartijavaltio
Käytännön toteutus
Yövartijavaltion käsite ei sisällä kaikkia valtiomuodon yksityiskohtia kuten demokratiaa, tasavaltaa, monarkiaa tai vastaavaa. Yövartijavaltio voisi siis periaatteessa olla demokratia, tasavalta, monarkia, aristokratia tai muu. Monet yövartijavaltion kannattajat haluavat, että valtiolla olisi perustuslaki, joka rajoittaisi valtion toimivaltaa yövartijavaltion idean mukaisesti, jotta valtio ei loukkaisi yksilönvapauksia. Käytännössä perustuslakikaan ei takaa, että sitä noudatettaisiin alkuperäisessä tarkoituksessaan.
Jupiterin suuri punainen pilkku
Aiheesta muualla
Atmosphere of Jupiter
Perinnöllinen ominaisuus
Ominaisuuksien perinnöllisyys päätellään muun muassa siitä, miten identtiset kaksoset ovat samankaltaisempia kuin epäidenttiset.
Esimerkiksi älykkyyden eroista selittyy geeneillä lapsuudessa 45 % ja aikuisuudessa 75 %. Yli sadan kaksos- ja adoptiotutkimuksen yhteenvedon mukaan aggressiivisuudesta 44 % ja rikollisuudesta 75 % selittyy perimällä. Väkivaltaisilla ihmisillä on yleensä pienet aivojen etuotsalohkot, jotka hillitsevät impulsseja ja vastaavat päätöksenteosta.
Asenteet periytyvät sekä sosiaalisesti että biologisesti
Kaksostutkimus vuodelta 2001 totesi, että 26 asennetta 30:stä oli huomattavan periytyviä, joskin alle puoliksi, ehkä korreloivien persoonallisuuspiirteiden periytyvyyden kautta. Esimerkiksi (huomattavan periytyvät) urheilulliset kyvyt saattoivat luoda positiivisemman asenteen urheiluun. Asenteiksi laskettiin jopa asenteet kirjojen lukemiseen, maahanmuuttopolitiikkaan ja vuoristorata-ajeluihin.
Alkoholismi
Ruotsalaistutkimuksessa alkoholismi periytyi biologisilta vanhemmilta muttei kasvatusvanhemmilta. Identtiset kaksoset myös juovat ja humaltuvat samalla tavalla ja voivat mieltyä samoihin juomamerkkeihin. Epäidenttisillä kaksosilla erot ovat suuremmat. Periytyvyys on havaittu myös rotilla.
Tulot ja koulutus eivät paljonkaan riipu jaetusta ympäristöstä
Vanhempien tulot ja koulutus ennustavat voimakkaasti biologisten mutta heikosti tai ei lainkaan adoptiolasten tuloja ja koulutusta. Tämä havaittiin tutkimalla Holt-adoptiopalvelun lapsia, koska se sijoitti lapset satunnaisesti perheisiin.
Periytyvyyden poliittinen historia Suomessa
Professori Jaakko Kaprion mukaan 1970-luvulla Suomessa oli melkein mahdotonta sanoa ihmisten olevan geneettisesti erilaisia. Suomen Akatemiakin rahoitti vain tutkimuksia, joissa oletettiin ihmisen olevan tyhjä taulu, jota yhteiskunta voi muokata ja poistaa kaikki ihmisten erot. Nyt tiedetään, että melkein joka ilmiössä on mukana genetiikkaa ja biologiaa.
Salibandyn 2. divisioona (naiset)
2. divisioonan parhaat karsivat kauden päätteeksi paikoista naisten liiga B:hen.
Joukkueet 2020–2021
Sisä-Suomi
Lohko 5
Lohko 8
Gatestone Institute
Juutalaistaustainen Nina Rosenwald on Sears Roebuck -tavarataloketjun perijä ja hallitsee William Rosenwald Family Fund -säätiötä. Center for American Progress -ajatushautomon mukaan Rosenwald sisarineen tukee järjestöjä joka lietsovat islamofobiaa ja tukevat Israelia. Rosenwald on myös toiminut Israel-myönteisen AIPAC-järjestön johtokunnassa.
Suomalainen Oikea Media -verkkolehti, yhden perustajansa Marko Hamilon mukaan, jakaa samat arvot ja siteeraa usein Gatestone-instituuttia.
Randy Steven Kraft
Kraft myönsi vuonna 1969 olevansa homoseksuaalinen ja joutui samana vuonna erotetuksi Yhdysvaltain ilmavoimista "terveyssyistä". Tämän jälkeen hän palasi työskentelemään baariin. Hänen ensimmäinen tunnettu uhrinsa Wayne Joseph Dukette (30) löydettiin kuolleena loppuvuodesta 1971. Kuolinpäiväksi arvioitiin 20. syyskuuta 1969.
Year of the Snitch
Taustaa
Maaliskuussa 2018 yhtye jakoi nettisivuillaan sekä sosiaalisessa mediassaan yksinkertaisen kuvan, jossa luki mustalla taustalla ja valkoisella tekstillä "Year of the Snitch new album coming soon..." (suom. Year of the Snitch uusi albumi tulossa pian...). Huhtikuussa he jakoivat tulevan albumin kansikuvan sekä listan kappaleiden nimistä. Toukokuussa yhtye julkaisi tulevan levyn kappaleen "Black Paint" sekä "Streaky" ja "Flies" musiikkivideoiden kera ja kesäkuussa kolme singleä lisää; "Ha Ha Ha", "Dilemma" ja "Shitshow" joista kaksi jälkimmäistä saivat myös musiikkivideot.
A Fool There Was
A Fool There Was on vuonna 1915 ensi-iltansa saanut Frank Powellin ohjaama yhdysvaltalainen draamamykkäelokuva, jonka pääosissa ovat Theda Bara, Edward José ja May Allison. Sivuosissa ovat muiden muassa Victor Benoit, Clifford Bruce ja Minna Gale. Roy L. McCardell ja Frank Powell kirjoittivat käsikirjoituksen Porter Emerson Brownen näytelmän pohjalta, joka kirjoitti näytelmän Rudyard Kiplingin runon The Vampire pohjalta. A Fool There Was on mustavalkoinen ja sen kesto on 67 minuuttia. A Fool There Was sai ensi-iltansa kotimaassaan tammikuussa vuonna 1915. William Fox Vaudeville Company -yhtiö tuotti elokuvan. Elokuvan ansiosta Barasta tuli yksi 1900-luvun alun ensimmäisistä seksisymboleista. A Fool There Was on yksi harvoista Baran elokuvista, joka ei ole kadonnut.
Kyyhkyrääkät
Luokittelu
Kyyhkyrääkät luokitellaan omaan kyyhkyrääkkälintujen lahkoon, johon ei kuulu muita heimoja. Heimo jaetaan kahteen sukuun ja kolmeen lajiin. Kyyhkyrääkkiin (Mesitornis) kuuluvat kirjokyyhkyrääkkä ja ruskokyyhkyrääkkä. Arokyyhkyrääkkä puolestaan muodostaa yksin suvun Monias.
Elintavat
Kyyhkyrääkät etsivät ruokansa maasta, tonkimalla lehtikariketta ja muuta lahoavaa kasvisainesta. Ravinto koostuu pääasiassa hyönteisistä ja niiden toukista, mutta myös siemenistä, marjoista ja pienistä hedelmistä.
Gustav Sepperi
Sisällissodan jälkeinen aika
Sepperi palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, joka nimettiin uudelleen aluksi Jääkäripataljoona 3:ksi ja myöhemmin Kajaanin sissipataljoonaksi. Hänet siirrettiin 12. marraskuuta 1918 Pohjolan Jääkäripataljoonaan (tunnettiin myöhemmin nimellä Kajaanin sissipataljoona). Hän toimi pataljoonassa joukkueenjohtajana ja komppanianpäällikkönä eri komppanioissa. Sepperi siirrettiin 27. helmikuuta 1929 Jääkäriprikaatin esikuntaan. Hän toimi 11. maaliskuuta 1929 alkaen aliupseerikoulun varajohtajana.
Talvi- ja jatkosota
Sepperi osallistui talvisotaan Raudun Ryhmän pioneeri- ja viestitoimiston päällikkönä ja myöhemmin 4. Divisioonan viestikomentajana, kunnes hänet siirrettiin pataljoonan komentajaksi Viestikoulutuskeskukseen. Hän otti osaa talvisodan taisteluihin Karjalankannaksella. Välirauhan aikana hän toimi aluksi edelleen samoissa tehtävissä, kunnes hänet siirrettiin Reservinaliupseerikoulun johtajaksi Viestikoulutuskeskukseen. Viestikoulutuskeskuksesta hänet siirrettiin Viestipataljoona 9:n komentajaksi ja edelleen Viestikoulutuskeskuksen päälliköksi. Koulutuskeskuksesta hänet nimitettiin viestiupseeriksi Vaasan sotilasläänin esikuntaan.
Hamilton Camp
Hamilton Camp (30. lokakuuta 1934 – 2. lokakuuta 2005) oli brittiläissyntyinen laulaja-lauluntekijä, näyttelijä ja ääninäyttelijä. Camp aloitti näyttelijän uransa lapsinäyttelijänä ja tuli myöhemmin tunnetuksi myös folk-laulajana.
Templeton-palkinto
Templeton-palkinto on liikemiehenä ja filantrooppina toimineen John Templetonin vuonna 1972 perustama palkinto, jonka Templetonin säätiö myöntää vuosittain ”elämän hengellistä ulottuvuutta” kirjoituksillaan, tutkimuksellaan tai käytännön teoillaan edistäneelle henkilölle. Sen arvo on nykyään 1,1 miljoonaa Englannin puntaa. Palkinnon saajan valitsee raati, joka koostuu eri uskontokuntien edustajista.
Ybyrai Altynsarin
Ybyrai Altynsarin valmistui Orenburgin venäläisestä koulusta. Hän työskenteli opettajana ja vuodesta 1879 lähtien Turgain kazakkikoulujen tarkastajana. Altynsarin kehitti kazakinkielistä kouluopetusta humanististen periaatteiden sekä Konstantin Ušinskin ja Leo Tolstoin oppien pohjalta. Hän laati oppikirjoja ja käänsi kazakiksi klassista venäläistä kirjallisuutta.
Michel Gurfi
Gurfi on opiskellut musiikkia 14-vuotiaasta lähtien. Hänen laulamansa kappale ”Pa’ quererte un poquito más” kuultiin Serranon perheessä ja julkaistiin Disco estrella vol. 11 -kokoelma-albumilla vuonna 2008.
Willie ”The Lion” Smith
1920- ja 1930-luvut
1920-luvun kuumina vuosina Harlemin pianistit järjestivät soittokilpailuja (cutting contest), joissa tarkoitus oli soittaa mahdollisimman nopeasti. Vuonna 1928 Jelly Roll Morton saapui New Orleansista haastamaan Willie ”the Lion” Smithin, mutta hävisi selkeästi. . Smith soitti kisassa Mortonin itse juuri tällaisia näytöksiä varten säveltämän kappaleen "Finger Breaker". Mortonin soittotyyli oli hyvin samankaltainen kuin stride-pianisteilla (kuten Smith tai James P. Johnson), mutta häntä ei kuitenkaan virallisesti lueta stride-pianistien joukkoon.
Suosio laskee
1940-luku ei ollut Smithille onnellista aikaa. Vuonna 1940 Smithin hyvä ystävä James P. Johnson halvaantui vakavasti. Vaikka Johnson toipui niin paljon, että kykeni jälleen soittamaan pianoa, tapaus vaikutti syvästi Smithiin tämän loppuelämän ajan. Smith koki myös raskaita menetyksiä. Hänen pitkäaikainen ystävä Thomas ”Fats” Waller menehtyi Kansas Cityssä paluumatkalla Kaliforniasta New Yorkiin joulukuussa 1943. Pian tämän jälkeen alkuvuodesta 1944 myös Smithin äiti Ida Oliver kuoli Newarkissa. Nämä tapahtumat järkyttivät Smithiä paljon ja hän koki uuden lähentymisen uskonnollisissa asioissa. Hän aloitti kanttorina Harlemin juutalaisessa synagogassa.
Uuteen nousuun
1954 hän esiintyi elokuvassa Jazz Dance.
Paco Rabanne
Myöhemmällä iällä Paco Rabanne lopetti suunnittelutyön ja kiinnostui erilaisista esoteerisistä filosofioista, kuten sielunvaelluksesta ja numerologiasta. Hän lahjoitti pois suuren osan omaisuudestaan.
US Airwaysin lento 1549
US Airwaysin lento 1549 lähti New Yorkin LaGuardian lentoasemalta matkalle Pohjois-Carolinan Charlotteen ja edelleen Seattleen 15. tammikuuta 2009 kello 15.26 paikallista aikaa (22.26 Suomen aikaa). Vain hieman yli minuutti lentoonlähdön jälkeen kone lensi lintuparven lävitse ja menetti tehot molemmista moottoreistaan.
Onnettomuuden kulku
Koneen reitti.|thumb|left|228x228px
Iljušin Il-214
Merkittävin ero Iljušin Il-214:n ja MTA:n välillä suunnitteluvaiheessa on ollut se, että Intia on hankkimassa koneisiinsa länsimaiset suihkuturbiinit ja Venäjä venäläiset.
Intia pyrkii korvaamaan MTA:lla 112:a Neuvostoliitosta 1980-luvulla ostamaansa Antonov An-32:a. Aluksi Intia sitoutuu hankkimaan kuitenkin vain 45 MTA:a.
T. J. Miller
Todd Joseph Miller, tunnettu myös lyhenteellä T. J. Miller (s. 4. kesäkuuta 1981) on yhdysvaltalainen näyttelijä, jonka läpimurto tapahtui vuonna 2008 elokuvassa Cloverfield. Lisäksi hän on näytellyt muun muassa elokuvissa Big Hero 6, Näin koulutat lohikäärmeesi ja Näin koulutat lohikäärmeesi 2.
Veruschka von Lehndorff
thumb|Veruschka von Lehndorff vuonna 2011.
Luettelo argentiinalaisista sotalaivoista
Taistelulaivat
Almirante Brown -luokka (Samuda Brothers, Lontoo)
Hävittäjät
Py-luokka (Yhdysvaltain Gearing-luokka)
Fregatit ja korvetit
Drummond-luokka (Ranskan D'Estienne d'Orves-luokka))
Sukellusveneet
Perinteisesti Argentiinan laivaston sukellusveneet on nimetty S:llä alkavien provinssien mukaan, jolloin vaihtoehtoja on ainoastaan kuusi: "Santa Fe", "Salta", "Santiago del Estero", "San Luis", "San Juan" ja "Santa Cruz". Tämän seurauksena nimet toistuvat useaan otteeseen.
Santa Fe -luokka (1972) Yhdysvaltain Guppy-luokka
Kuusi TR-1700 tyyppistä alusta on suunniteltu hankittavaksi, mutta ainoastaan kaksi Saksassa valmistettua on palveluksessa. Loppuja Argentiinassa valmistettavia ei saatu palvelukseen rahoitusvaikeuksien vuoksi.
Purjefregatit
La Argentina -luokka itävalta-unkarilainen
Libertad-luokka
Syleus
Syleus voi viitata seuraaviin:
Vladimir Štimac
Sentterinä pelaava Štimac on pelannut kotimaansa seurojen lisäksi muun muassa Liettuassa, Latviassa, Turkissa ja Espanjassa. Hän voitti muun muassa Serbian mestaruuden sekä Adrianmeren liigan mestaruuden vuonna 2016 ja Tšekin mestaruuden sekä Tšekin cup-mestaruuden vuonna 2011.